مات الايمان والصدق انك انت تسمع الاية انت عندك ترجمة فورية ايمانية نورانية انت اعلم ماذا يريد الله منك. عشان كده ربنا قال بعدها كذلك يضل الله من يشاء ويهدي من يشاء. الهداية انك انت تعرف مراد الله سبحانه وتعالى من الايات فتعالوا
تستأنف في سورة الحديد بقى من اية اتناشر لاية ستاشر مع بعض بازن الله سبحانه وتعالى وبعد كده البشمهندس علي يكمل بقى ان شاء الله بازن الله. آآ آآ ونحاول
نفهم مراد الله من الايات. يوم ترى المؤمنين والمؤمنات. معكم المصاحف بتاعتكم صوت خمسمية تسعة وتلاتين. خمسمية تسعة وتلاتين يوم ترى المؤمنين المؤمنات يسعى نورهم بين ايديهم وبايمانهم. يوم ترى يوم كل واحد مستني يوم. انما اليوم اللي المؤمنين مستنيين مستنيين
شنو هو اليوم ده ؟ يعني فيه واحد مستني ان هو يوم اتجوز مسلا يا شيخ محمد؟ فيه واحد مستني مسلا ان هو يقوم يشتغل؟ في واحد مستني مسلا كل واحد مستني حاجة. المؤمن مستني اليوم
واشواقه متعلقة باليوم ده. ولهفته على هذا اليوم. يوم ترى يوم ترى. الكلمة دي لمين؟ ممكن تبقى للنبي عليه الصلاة والسلام انه تعب اوي عشان الاسرة الايمانية دي تتكون. لانه تعب اوي عشان منزومة المؤمنين والمؤمنات المنزومة النورانية. الناس اللي بتلتمس النور والناس
اللي بتسعى وراء النور عشان المنظومة دي تتكون النبي عليه الصلاة والسلام تعب اوي اوي اوي. عشان ده يزعل من ده ويصالح بينهم وده ينفر يقوم قالب الترابيزة وضايقه والنبي عليه الصلاة والسلام يسيس داوي ويصلح ده ويوعظ ده ويربي ده وعشان في النهاية
المنزر ده يتكون النبي عليه الصلاة والسلام تعب اوي. فربنا عليه الصلاة والسلام بيقول له بقى لما هتشوف دول اللي انت تعبت معهم او بيعدوا مع بعض على الصراط. ساعتها
افرح ويهون عليك التعب بتاع الدنيا كله. وممكن ده لكل داعي الى الله. ولكل انسان نفسه ان هو ينشئ بيئة ايمان. على سنة حبيب الله محمد عليه عليه الصلاة والسلام وسنة الانبياء. لان الموضوع متعب جدا. فكأن ربنا بيقول له يوم ما هتشوف بقى الناس اعضاء بيئة الايمان دول وهم بيعدوا مع بعض
على الصراط والمنظر النوراني الرهيب اللي ربنا يتكلم عنه. الايات دي جزء من رحلة المؤمنين يوم القيامة. وجزء من رحلة المنافقين يوم القيامة آآ رحلة مليانة حركة رهيبة زي ما هنشوف الوقتي حركة رهيبة واحداس رهيبة. انت فجأة تكتشف ان المؤمن بقى مهم قد ايه
الملايكة قاعدة تناديه وتكلمه بشراكم اليوم جنات. المنافقين قاعدين ينادوه ويكلموه ينادونهم. الم نكن معكم؟ انت فجأة بقيت خبر الاحداس كلها. فجأة بقيت محط الاهتمام كله. فجأة بقت كل الكاميرات الكونية متسلطة عليك انت. يوم ترى
المؤمنين والمؤمنات يبقى ممكن المخاطب النبي عليه الصلاة والسلام ممكن المخاطب كل داعية وكل مربي ينشئ بيت الايمان ممكن المخاطب اللي كانوا مش عارفين قيمة الملتزمين في الدنيا. اللي كانوا مش عارفين قيمة اهل الايمان في الدنيا. اللي كانوا بيفروا منهم في الدنيا. النهاردة بقى
يوم ترى يعني في الدنيا المسلط عليهم الاعلام والاضواء نجوم الاعلام بتوع التوك شو. الظالمين الفاسدين. هييجي يوم اللي هيسلط الاعلام واللي هيسلط عليه الانوار هو اهل الدين. هو المتدينين والمتدينات. يوم ترى كلمة للغافلين وكلمة للمؤمنين برضه يوم
ترى المؤمنين والمؤمنات ازاي انك انت تفهم يعني بكرة انت هتبقى انت كيف ارض المحشر؟ لو كملت في هذا الطريق. يوم ترى المؤمنين والمؤمنات الجواري الحقيقية وشف المنظر بقى خلاص بقى ما عدش فيه دلوقتي فتنة الاختلاط. الاختلاط المحرم حرم في الدنيا عشان الفتنة انما النهاردة القلوب
سورة صفت فمنظر عبور الموكب الايماني بقى الايه المتدينين والمتدينات بيعبروا مع بعض على الصراط. احنا دلوقتي امتى فرض المحشر امتى تحديدا في ارض المحشر؟ قبل الصراط ده في بداية عبور الصراط والاستعداد لعبور الصراط. المشهد بيجمع المؤمنين والمنافقين. طب الوقت
ومننا يعدوا من على الصراط طب المنافقين يعدوا ليه من على الصراط؟ يعني المنافقين اللي وصلهم لحد دلوقتي زي ما كانوا بيخدعوا الله ربنا يخادعهم يفضلوا مع المؤمنين طول الارض
ففي البعس اقوم جنبهم. في الحشر ماشيين معهم. قال لها ولحد ما جم عند الصراط وهم لسة معهم والمنافقين متهيأ لهم انها عدت بقى. ما حدش اكتشفها ما حدش خد باله منهم. هيجي الوقتي لحزة الصدمة الرهيبة. فضرب بينهم بسور. الضربة دي كانها ضاربة في قلوبهم. شف اللفز. فضرب
بينهم بسور. له ايه؟ له باب. طب ليه له باب؟ عشان حاجتين. والله اعلم بمراده. الحاجة الاولانية ان ان لما يبقى مسلا ايه ناس محبوسة في مكان والمكان ده جهنم هتقول عليهم فيه. وفيه باب الباب ده هيعمله في بعض ايه على الباب ده. عشان كل واحد يقرب من الباب ده عشان لحزة ما يتفتحش. هيدوسوا
على رقبة بعض. فدول كانوا بينافقوا بعض في الدنيا. وكان مصلحتهم مع بعض في الدنيا. الوقتي هيدوسوا على رقبة بعض عشان مين يقرب من الباب ده فاعتذر الكراهية منهم لبعض. الحاجة التانية ان الباب ده هيتفتح يا جماعة مش مش هيتفتح بس بعد ما يعدي كبار الزوار بعد ما المؤمنين يعدوا
المنافقين بقى المؤزيين دول اللي اتفصل ما بينهم وما بين المؤمنين. زي بشوات الاول يعدوا وبعد كده دول بقى ايه يتفتح لهم الباب. فيجوا يعدوا هيبدأ بقى ايه ؟ يعني هم هيعدوا من الباب وهيدخلوا على الصراط وهنا ستنكشف مخادعة الله سبحانه وتعالى لهم او يعني
يعرفون هم يعني الموضوع واضح قدام المؤمنين ولكن قدام المنافقين احلامهم الكدابة في الدنيا لسة معشماهم في الاخرة لان هم كانوا بيصلوا زي المؤمنين وكانوا ماشيين في نفس الطريق ولكن قلوبهم ليست مع الله. فيجوا يعدوا من على الصراط تنطفئ الانوار بتاعتهم على الصراط فيسقطوا في جهنم. يخادعون الله
وهو خاضعهم وهو خاضعهم فهذه ايه؟ هنا بقى تأتي كما خاضعوا اهل الدين وكما خاضعوا اهل الايمان يأتي هذه اللحظة على الصراط وياخدوا النور بتاعهم على الصراط فجأة طفى النور فيسقطوا. يوم ترى المؤمنين والمؤمنات يسعى نورهم بين ايديهم. يسعى نورهم
من جنس العمل زي ما كانوا بيسعوا في العمل الصالح. زي ما كانوا بيسعوا في الدعوة الى الله. زي ما كانوا بيسعوا في اه اه نحو بيت الايمان ونحو الدروس الايمانية
احواء المؤاخاة يسعى النور ده جاي منين بقى؟ النور ده جاي من جوارحهم ده مصدر من مصادر النور لان جوارحهم عملت في طاعة الله. النور ده جاي من قلوبهم لان قلوبهم
مستديرة باليقين والايمان بالله. النور ده جاي من وجوههم لانهم كانوا متوجهين الى الله. النور ده جاي من صعائف اعمالهم. شف كل ده بقى لما نجمع كل اللي قال في الاية ولما النور ده جاي منين ؟ نور الانوار الليزر الخاطفة الرهيبة اللي مالية ارض المحشر دي جت منين ؟ النور ده جاي من صحائف اعمالهم ممكن شف
ربنا بيقول لك بين ايديه وايه وبايمانهم. شفت وانت داخل المطار كده بقى يا ابراهيم مسلا وايه وعارف ان جواز السفر بتاعك ده مش هتعرف تعدي من غيره. فانت بس
جواز السفر في ايديك مكلبش فيه. وبايمانهم. هو عارفين ان الصحيفة دي اللي هيعدوا بقى للفردوس الاعلى. فهو مكلبش في الصحيفة. الباقي هنا ممكن تبقى للملابسة ماسك في الصحيفة مكلبش فيها. ده مصدر النور بتاعه. وده مصدر العزة بتاعته. يسعى نورهم. يبقى النور ممكن من الجوارح. اللي عملت في طاعة الله ممكن
من القلوب اللي استنارت باليقين بالله اللي قعدوا يصلحوا فيها طول حياتهم ممكن من الوجوه. اللي توجهت الى الله ممكن من صحائف الاعمال. الصحف اللي بتطلع اه النور ممكن الاعمال نفسها. يعني بعض المفسرين قال لك النور من الاعمال نفسها تتجسد. كما تتجسد على الميزان من اجل ان توزن الى عملنا
تتجسد يعني كأن موكب انت ماشي واللي يقودك في الموكب ده هو الاعمال بتاعتك. هو العمل الصالح بتاعك يسعى نوره ومش تسعى انوارهم. خدوا بالكم يا اخواني ان لو ربنا يجعلنا يا رب من هؤلاء يا رب بازن الله يعني يعني وانتم معديين كده
النور بتاعك غير النور بتاعك اصل انت النور بتاعك مسلا درجة قوته غير قوة ده غير قوة دخل كل واحد بقى ولكن في النهاية كله منتفع بنور واحد ولكن في النهاية ربنا ما قالش تسعى انوارهم. نورهم نورهم. لان كله النور بتاعه بقى بيصب في مصلحة بعض. ليه بقى
زي ما كانوا في الدنيا بينوروا لبعض في الاخرة ينوروا لبعض. عشان كده يسعى نورهم ايه؟ بين ايديهم. طب النور بينور لي لقدام وبايمانهم. طب النور دور على اليمين والشمال ليه ؟ انا مش مستفيد حاجة من اليمين والشمال. اخويا مستفيد من اليمين والشمال. يبقى انا بنور لنفسي وبنور لاخويا. زي ما كان في
الدنيا بننور لبعض. انا اجتهادي في العمل الصالح. واجتهادك في العمل الصالح. بينور لك وبينور لكل اخوانك السائلين على الطريق. فانت لما تجتهد في قيام الليل وادخل كده المسجد الاقيك جاي من قبل الفجر وقاعد تصلي انا نفسي وابدأ اغير وانا نفسي ببدأ اتشجع وانا نفسي ببدأ اجتهد فزي ما كانوا منورين
بعض في الدنيا ينوروا لبعض في الاخرة. يسعى نور بين ايديهم قدامهم وبايمانهم. وكمان بينوروا لبعض منظر مهيب. هزه الاسرة الايمانية اللي تعبوا عشان يبقوا حاجة واحدة. وتعبوا عشان يترابطوا مع بعض وفي النهاية المشهد اهو. بشراكم اليوم جنات. طب هم لسة ما عدوش من على الصراط
في الكلية واقف على باب اللجنة وانت لسة داخل يقول لك الف مبروك. طب انا لسة ما امتحنتش. ما هو ده معناه انك خلاص معدي معدي. انك ناجح ناجح. بشراكم اليوم
اليوم بقى لان امبارح كان الوضع مختلف. امبارح كان فيه تعب وكان اجهاد وكان ارهاق ولكن اليوم الوضع انقلب بشراكم اليوم جنات. انها ليست جنة ولا لكنها جنات ونكرة للتعظيم. تجري من تحتها الانهار. قصور الدنيا تجري من تحتها مواسير الصرف الصحي. ولكن دي تجري
تحتها الانهار منزر رهيب طبعا. مهما تخيلوا المفسرون يعني ما حدش قادر يتخيل يعني ايه تجري من تحتها الانار. زي فينسيا كده المدينة العائمة مسلا ولا ايه تجري من تحتها الانار؟ خالدين فيها زي ما كان عطاءهم في الدعوة مستمر وفي الدين مستمر. ياخدوا نعيم مستمر. ذلك هو الفوز
ذلك ايه؟ هو هو ده مش غيره. اوعى تفتكر ان الفوز كان في اموال ولا ان الفوز كان في مراكز ولا ان الفوز كان في متع من متع الدنيا. ذلك
هو هو ده الفوز العظيم اللي بحق وحقيقي. يوم يقول المنافقون والمنافقات للذين امنوا انزرونا نقتبس من نوركم. يوم ترى المؤمنين ثم يقول المنافقون كأن ده يوم وده يوم. كأن دي احداس ودي احداس. هو نفس اليوم ونفس المكان. ولكن دول عايشين في افراح رهيبة. ودول عايشين في احزان
رهيبة دول بيسمعوا كلمة الملائكة هذا يومكم ده يوم فرحتكم ويوم املكم ويوم عزكم ويوم نصركم. ده يومك بقى يا اللي اجتهدت في في الالتحاق ببيت الايمان في الدنيا. ده يومك يا اللي لبست حجاب امهات المؤمنين في الحر وفي التعب وفي البهدلة. ده يومك يا اللي عملت فرح اسلامي وانت
قفلت فرح اسلامي ما رضتيش انك تتكشفي على رجالة في ليلة العمر. ده يومك يا اللي اشتغلت في الدعوة الى الله رغم الارهاق والمشاكل الدنيوية والتكاليف الدنيوية فده يوم وده يوم كاني ورغم ان الاتنين يوم واحد. يوم يقول المنافقون والمنافقات للذين امنوا انظرونا. انظرونا في
القراءة الاولانية انظرونا. القراءة التانية ايه يا طارق؟ انتظرونا غلط طبعا لان لازم القراءة تبقى موافقة للرسم العسماني. انظر كورونا القراءة التانية انظرونا. انظرونا والقراءة جمعت حالة دول وحالة دول. انظرونا يعني انتظرونا. انظرونا
يعني انتظرونا. استنونا انتم بتجروا بسرعة كده ليه؟ ايه صواريخ! ايه يا عم في ايه! انت مركب مكنة الماني! استنى شوية بالراحة طب هم عايزين ايه ؟ ما هم دول مصدر النور. فهم كانوا يوم القيامة قاعدين يتمحكوا فيهم. ها جم يسمعوا ويفصلوا الدنيا ضلمت عليهم. فاترعب وهم
استنونا انتظرونا. يبقى ديت القراءة الاولانية اللي هي معناها ان المؤمنين هم اللي صراع. انظرونا يعني امهلونا ادونا فرصة يبقى المنافقون هم اللي ايه؟ هم اللي بطاء. يبقى القراءتين جابوا حال المؤمنين وحال المنافقين. قراءة الظروف
جابت ان المؤمنين هم اللي صواريخ. زي ما كانوا في الدنيا سابقين. وقراءة انظرونا جابت حال المنافقين انهم متعطلين متعطلين في محطات التفتيش متعطلين في آآ واحد مسافر وورقه كله سليم وواحد بطاقته بايظة رخصه خلصانة وعربيته ما فيهاش آآ آآ الاحزاب
ولا طفاية ولا فده قاعد رهوان وده قاعد يتعطل في كل محطة. كما قال المفسرون فلا اقتحم العقبة على احد الاقوال العقبة اي مرحلة قبل الصراط. دول قاعدين يتعطلوا في العقبات ودول سواريخ. انظرونا نقتبس من نوركم. الاقتباس ده
مسلا فيه شعلة نار واقوم جايب شعلة نار مطفية. اقوم حاططها جنبها تقوم لاطة النار. فالاقتباس ده عملية صعبة ولا عملية سهلة؟ ان انا اخد النور ولكن بسهولة فهم في الدنيا كانوا واخدينها بسهولة ففاكر ان النهاردة نفس الموضوع برضو عايز ايه ها عايز برضو
يكملها بسهولة مش عايز يتعب هو في الدنيا ما كانش عايز يتعب عشان الدين. هو كان بيتعب عشان مصلحته. اه انتم عارفين يعني ايه المنافق؟ اه المنافق في اه حيوان كده اللي هو الربوع آآ آآ لما ييجي يبني بيته بيبني بيته بطريقة غريبة. بيعمل نفق في الارض له فتحتين. فلما
فييجي يتهجم عليه من فتحي يعمل ايه؟ يهرب من الفاتحة التانية. فمأمن نفسه من الناحيتين. فده المنافق بقى اللي هو عايز يأمن نفسه من الناحيتين فعايز يمشي مع دول ويمشي مع دول. عايز يبقى دايما عنده مخرجين. انما المؤمن هو طريق واحد بس. هو ليس له سبيل نجاة الا مع الله. سبحانه
تعالى فدي نفسية المنافق انه دايما خايف ودايما عايز يأمن ايه يأمن نفسه قال رسول الله صلى الله عليه وسلم اية المنافق ثلاث اذا كذبوا اذا وعد اخلف واذا اؤتمن خان. يعني ايه؟ طب هو ده المنافق النفاق يا جماعة هو فكر المصلحة. ان قضيتك بقت مصلحتك. يعني ليه
ربنا في سورة العنكبوت في عز مكة يقول وليعلمن الله الذين امنوا ولا يعلمن المنافقين. هو فين النفاق انك تفكر في مصلحتك مش في مصلحة الدعوة. ان يبقى حساباتك كلها وترتيباتك كلها على حسب مصلحتك انت. ومصلحة دنيتك مش مصلحة الدين. ومصلحة الدعوة. ففكر المصلحة هو النفاق. فكر عشان
كده النفاق الاصغر قال لها طب انا مصدق بربنا ومؤمن ومش بازهر ولا حاجة ومش بداري ولا حاجة واه بس فكر مصلحة ولا فكر عقيدة لا فكر مصلحة انا بفكر اهو ده النفاق ده. هو ده النفاق والعياذ بالله. فانزرونا نقتبس من نوركم. نقتبس عايزينها سهلة برضو زي ما كانت في الايه
في الدنيا مستسهلينها. قيل ارجعوا ورائكم فالتمسوا. ارجعوا ورائكم. يا اما ارجعوا لورا. ها آآ هو الملايكة عايزة تبعده عن المؤمنين. عارف كبار زوار داخلين وفيه ناس شحاتين بعد حاجة لله حاجة فما ينفعش يعني ده لازم دول يتفصلوا على دول. فالملايكة ارجعوا راكم وفيه قيل ارجعوا ورائكم
فيرجعوا الى الدنيا. هي كانت الدنيا هي الفرصة لتحصيل النور. ما فيش حاجة اسمها النهاردة انك تاخد شوية نور سلف. يا اما انت جاي محصل النور من الدنيا. يا اما ما ينفعش. ارجعوا وراك
يعني ارجعوا الدنيا ودي مستحيل. فهم يحسبوا ان معناهم ايه؟ يعني ارجع ورا خطوتين ورا هتلاقي فيه نور ورا. فيرجع ورا. فالتمسوا نورا. خد بالك هم بيقولوا نقتبس. الملايكة بتقول لهم ايه؟ التمسوا التماس ده يعني لما واحد يدخل على مدير كده يقول له انا بلتمس من حضرتك. بلتمس من ناس كانت تعبانة في الدنيا
كانوا بيلتمسوا النور. يعني ايه بيلتمسوا النور؟ يعني يعني عارف لمسة واحدة من النور لقلبي تحيي قلبي وتغير حياتي. فناس هو ده شف البيئة الايمانية والاسرة النورانية اللي كل هدفها التماس النور. انها تلتمس النور فين؟ في انهي طريق عشان ندخل؟ فناس كانت بتتلمس
في الطريق في وسط الظلمات اللي اهل الباطل قاعدين يعملوها عليهم. هم بيتلمسوا الطريق وبيتحسسوا الطريق. وبيلتمسوا النور فين ان في انهي طريق عشان نمشي فيه. النور من هنا النور من طريق الدعوة. النور من طريق بيت الايمان. النور من طريق الالتفاف حوالين اهل العلم. النور من طلب العلم النور من طريق
تدبر القرآن النور من طريق العبادة والاوراد الثابتة. النور كان منين؟ فدول فكر نقتبس ودور فكر. نلتمس. دور فكر ملتبس انا عايز ايه انا عايزها تيجي سهلة. ودول فكر ايه نلتبس ان هو بيجيب اخر ما يستطيع عشان يوصل لهذا النور. نقدر نبقى كده
الاسرة النورانية اللي بتلتمس النور دي قيل ارجعوا ورائكم فالتمسوا نورا فضرب بينهم بسور. شف ضرب ليه كانت ضربة جت في قلبهم فضرب بينهم بسور له باب. ها وقلنا الباب ده هيعدوا منه بعد شوية بس مزيد من الاستدراج. بعد ما المؤمنين يعدوا. وايضا
كرهتهم لبعض امامه له باب باطنه فيه الرحمة وظاهره من قبليه. العذاب باطن وظاهر. زي ما في اول السورة كده هو الاول والاخر الظاهر والباطن فيه ناس اهتمت بظاهرها بس وما اهتمتش بباطنها. وفيه ناس اهتمت بالظاهر والباطن. اه المؤمن اهتم بظاهره وباطنه
المنافق بتاع مظاهر بس. فجت هنا مع المنافق ها ظاهره من قبله العذاب. الف ولام كأن العذاب كله متجمع في المكان ده باطنه فيه الرحمة الناس اللي اهتمت بالظهر والباطن بقى عندها باطنه وفيه الرحمة فالسور ده بيفصل ما بين واقعين لا علاقة له. انت عارف السور اللي
في القاهرة كده تلاقي مناطق كده مسلا جامعة الدول العربية ومش عارف شارع ايه بينهم سور. دول يعني مش لاقيين ياكلوا ودول بشوات واه والشقة ما بينهم فيوم القيامة سور بيفصل ما بين واقعين لا علاقة لهم ببعض. باطنه فيه الرحمة. كأن كل الرحمة متجمعة هنا وكأن كل العزاب متجمع هنا
المفروض انك وانت بتقرأ القرآن تتذوق تتذوق الالف واللام. تتذوق النكرة التي تفيد التعظيم او تتذوق آآ الفرق بين المضارع والماضي ينادونهم ينادونهم دي مضارع ولا ماضي ولا فعل امر فعل مضارع يفيد ايه؟ يا اما يفيد الاستمرار ان هم قاعدين يصرخوا طول الخمسين
الف سنة يا اما يفيد استحضار المشهد امام عينيك كانك تراه. وانت بتبص على دول بيصرخوا لدول كانوا في الدنيا بيهربوا منهم. ينادونهم الم نكن معكم؟ الم نكن معكم اي في الجهاد في سبيل الله؟ وفي الجماعات وفي الجمع وفي بيئة الايمان. وفي الصلوات وفي
احنا في يوم من الايام كنا معكم ولكن حصل ايه بقى عشان الم نكن معكم دي توصل في النهاية اه اه مأواكم النار وهي مولاكم يعني واحد انهار من الم نكن معكم لحد مأواكم النار ايه يا مولاكم؟ ايه اللي نزلهم كده؟ قصة الانهيار الرهيبة دي قصة منتكس مصير منتكس
قصة الانتكاس الرهيبة دي يوم ترى المؤمنين يكون لمنتكس. يكون لمنتكس. هتشوف بقى اللي كمل في الطريق ده خد ايه. يا اللي انقطعت عن هذا الطريق ينادونهم الم نكن معكم؟ اللي بيقول الم نكن معكم في يوم من الايام كان احسن مني ومنك. كان مع الدين ولكن حصل مفرش
وحصل تحويلة خلته يخرج من الطريق. ايه المفرق وايه التحويلة؟ عشان نأمن على مستقبلنا في الطريق ده. الم نكن معكم قالوا بلى. ايوة فعلا انتم كنتم معنا. معنا في كل حاجة. ولكنكم واحد فتنتم انفسكم. اتنين تربصتم. تلاتة ده بيسموه
سلم النزول بقى سلم الانهيار. سلم الهبوط. الهبوط ما بيجيش في يوم وليلة يا جماعة. زي العمارة. يقول لك العمارة وقعت النهاردة هي العمارة وقعت النهاردة. العمارة بقى لها عشر سنين مشرخة. بس
انت اللي عندك لحظة الانهيار هي لحظة الوقوع. الاخ فلان انتكس وحلق دقنه. النهاردة يا راجل يا ظالم مش النهاردة ده بقى له خمس سنين خمس سنين انت بس ما انتاش ايه ؟ انت وهو قاعد يقع يقع يقع بس يقع داخليا. انت بصيت للمشهد الاخير بس هو ده اللي انت بصيت له. انت ما انت ما
للرحلة عارفين الجلالة الدواجن اللي تقعد تاكل من المجاري وتاكل من البتاع هو هو قاعد ايه بقى له فترة قاعد يتلقى من مصادر تانية غير طاهرة قاعد قاعد لحد ما فجأة زهرت من برة انما انت ما بصتش غير على المشهد النهائي وده غلط وده غلط انت لازم تفهم انها سلم
ولكنكم فتنتم انفسكم يرحمكم الله. فتنتم انفسكم. انت اللي فتنت نفسك برجليك. انت اللي رحت للفتنة برجليك. انت انت اللي كنت في حصن بيئة الايمان وفي حصن صحبة الايمان. وانت ما هو ما فيش برة غير الفتن. ما فيش برة بقية الايمان وصحبة الايمان غير الفتن. انت اللي
حط برجليك انت اللي خرجت واتعرضت للدنيا وعرضت نفسك لها وسبت الصحبة وسبت البيئة الايمانية. فدي كانت اول فتنة. ان هو خرج من الايمان انه بدأ يسمع حد تاني غير النبي عليه الصلاة والسلام غير اهل الدين انه بدأ يدي ودنه لحد تاني بدأ يايه بدأ يفتن نفسه بنفسه بدأ يروح للفتنة
بدأ يخرج برة البيئة الايمانية ومصدر النور الطاهر. فجت المرحلة التانية وتربصتم وتربصتم زي قول الله تربصوا اربعة اشهر. التربص والانتزار انك تتماهل كده عشان تستنى ايه في حاجة هتحصل. فتربصتم هنا ايه؟ عارفين البوست اللي موجود على الفيس اللي يقول لك ايه؟ يقول لك الكلمة اللي ضيعت الدنيا
انا مش هنام انا بس ايه هريح شوية. اديني بقى تربصتم. انا بس هريح شوية. انا بس شوية وراجع تاني. انا شوية وان شاء الله بازن الله هرجع واحسن قبل ما تكون تاخد بس ايه فترة راحة كده. يعني يعني دي تربصت بقى. هريح بس شوية. هتريح بس شوية هتصحى يوم القيامة ان شاء الله. وانت بتصرخ
بتقول الم نكن معكم ولكنكم فتنتم انفسكم وتربصتم. يبقى لما بدأت تخرج تبص على الدنيا تبص على الفتن تبعد عن البيئة الايمانية. بدأت تشوف الدنيا. فدخلت في المرحلة التانية اللي هي مرحلة تربصتم اللي هي ايه؟ هريح شوية. آآ طب استنى اما اشوف بقى ايه نصر او فتح عشان ارجع تاني. وارتبتم
المرحلة التالتة بدأت تشك. مش لازم بدأت تشك في الطريق. مش لازم بدأت تشك ان التدين ده صح ولا غلط؟ او انك انت طريق الدين. انما هم دول مين اللي قال اللي يقول صح بقى
مين اللي قال ان ده مش تشدد؟ مين اللي قال ان الطريق ده هو الطريق الوحيد اللي بيوصل للجنة؟ مين اللي قال مين اللي قال؟ مين اللي قال ارتبتم؟ بدأت تشك بقى. اضحي
واضحي بايه؟ واضحي عشان ايه؟ ومين اللي قال ان الدين طالب مني ان انا اضحي؟ ومين قال ان هو الدين اصلا؟ وارتبتم بدأت تشك في اللي انت كنت نراهن عليه بعمرك كله امبارح. وارتبتم وغرتكم الاماني بدأت تبص للدنيا. وبدأت احلامك تتغير. بدأ يحصل
تحويلة داخلية بدأت بعد ما كانت امانيك واحلامك جوة الدين بقت امانيك واحلامك برة الدين. بدأت تبص للدنيا غرتكم الاماني حتى جاء امر الله لحد ما جه الموت. وغركم بالله الغرور. ده طبعا الشيطان مش هيسكت في اللحظة دي. لازم يتدخل في اتباعه الشيطان. عشان ايه
حد بيقع من على قمة جبل. فعدوه بقى نازل ايه؟ وبالرجل بيرفصه عشان ايه؟ يدحرجه بسرعة عشان ينزل يتهشم عظامه بسرعة. فالشيطان يظهر في اللحظة دي اول ما انت بدأت تنزل من على القمة بتاعتك. وغركم بالله الغرور. الغرور اللي بيغرك في الدنيا. يعني واحد عايز يبيع لك حتة خزفة بعمرك. حتة خزفك
جناح بعوضة. واحد عايز يبيع لك جناح دبانة. جناح ناموسة مليان ملاريا ومليان اوبئة وجاي من مستنقع كله مجاري وعفن. عايز يبيعه لك بعمرك. بفرصتك الوحيدة للوصول الى الله هيقدر قاعد بقى يخمك بقى. شف الله! شف الجمال! طب شف الفن! طب شف الجواب ايه! لحد ما فجأة انت استقبحت كل شيء في الدنيا
في قلبك غير ايه؟ ما عدش في قلبك غير دي فبقيت كل يوم الصبح تجيب كرسي وتطلع على مستنقع المجاري وقاعد تبص لجناح البوضاء. الله! وسايب الدنيا كلها لكن هي دي الدنيا وهي دي كل حاجة وهي دي المصلحة وغركم بالله. يعني ايه فالصو اصلا! هي مقلب ولكن الشيطان شربه لك ودفعت عمرك كله تمن المقلب
فاليوم لا يؤخذ منكم فدية. اشمعنى فدية هنا؟ لانه في الدنيا كان بيهرب من الدين عشان تكاليف الدين. لان الدين بيقول له ادفع ادفع من وقتك وادفع من عمرك وادفع فالنهاردة عايز يدفع ما حدش يدفع. ولا من الذين كفروا مأواكم النار هي مولاكم. هي مولاكم. يعني ايه مولاكم
مين اكتر واحد بيكرهك في الدنيا؟ ها تخيل بقى ان عدو عدو عدوك ها واسلمك ليه كده ؟ اقول له اكله. وشربه ونيمه وروق عليه. هيروق عليك ازاي بقى؟ هيأكلك ايه؟ هيشربك ايه؟ هي دي بقى هي الغلابة. هي كرهاهم. خدي بقى تولي
اكليهم اكلوا بنار. شربيهم هتشربهم نار. نيميهم هتنيمهم على ايه؟ من فوقهم ظلل بلا نار ومن تحتهم. زلل. ذلك يخوف به عباده يا عبادي فاتقون هي مولاكم. وبئس المصير والعياذ بالله. بعد الحوار الرهيب والمشهد الرهيب. ده الم يأن
الذين امنوا ان تخشع قلوبهم لذكر الله. بتتوانى ليه عن طريق ربنا؟ لماذا التوالي؟ لماذا التباطؤ؟ واخدها سلنسيه ليه؟ ليه ماشي بالراحة؟ في طريق ربنا. انت عندك طريق تاني. انت عندك مقصد اعظم من مقصد الله سبحانه وتعالى. انت عندك اله اعظم من الله سبحانه وتعالى. انت انت عندك حد هيديك اللي ربنا يديه لك
انت انت انت شايف ان عندك خمس اعمار مسلا وقاعد بقى واخدها سلاسيه. ما انتش واخد بالك انك في لحزة ممكن تموت. في لحزة ممكن تبرد في لحزة ممكن كل حاجة تروح. انت
تباطئ ليه؟ الم يأن للذين امنوا ان تخشع قلوبهم هنا بقى طلب القلب. تشكيلة على حال القلب بقى. ان الخشوع والمقامات القلبية تيجي. ان تخشع قلوبهم لذكر الله المفروض ان يبقى بقى خلاص انت بقى لك كزا سنة في الطريق ده. المفروض يبقى بعد كده لما تيجي تذكر حال القلب يتحرك. لما تيجي تقوم الليل
هل قلبك ايه في الركعتين اللي بتصليهم قبل الاتنين؟ هل قلبك ايه في ودنك؟ حال قلبك ايه في صلاة السنة؟ حال بقى قلبك ايه في صلاة الفريضة؟ حال قلبك ايه ؟ في جلسة الضحى حال قلبك ايه ؟ حال قلبك ايه بحق وحقيقي؟ انت لسة زي عمود المسجد واقف زيك زي العمود اللي جنبك ؟ حال قلبك ايه
اسناء العبادة ان تخشع قلوبهم لذكر الله. وما نزل من الحق القرآن ولا يكونوا كالذين اوتوا الكتاب من قبل فطال عليهم الامد فقست قلوبهم. دي اكبر سبب لقسوة القلب. انك تبقى عارف ربنا بيحب ايه وتتباطأ معه. فطال عليهم الابد فقست قلوبهم
وكثير منهم فاسقون كانت النهاية انه تحول الى فاسق والعياذ بالله رغم ان في ايده القرآن وان هو من اهل الكتاب تحول الى فاسق لانه مش العمل ومش مشغول بالتطبيق وننتقل بقى يا بشمهندس علي واسف ان انا طولت وجزاكم الله خيرا. سبحانك اللهم وبحمدك اشهد ان لا اله الا انت استغفرك واتوب اليك. بسم الله الرحمن الرحيم
طبعا زي ما حضراتكم عارفين ان من الصعب جدا جدا ان حد يشتغل ورا الدكتور حازم. ليه؟ في الوقت وفي السرعة وفي كل حاجة حاجات كتير يعني. انما مستعينين بالله سبحانه وتعالى
ابدأ الاية سبعتاشر وهيكون سريعا علشان ما نشقش عليكم. الاية السبعتاشر يقول الله سبحانه وتعالى اعلموا ان الله يحيي الارض بعد موتها قد بينا لكم الايات لعلكم تعقلون. الاية دي مناسبتها ايه؟ يعني الاية اللي قبل كده الم يأن للذين امنوا امن ان تخشع قلوبهم لذكر الله. ربنا بيكلف
ام المؤمنين ان قلوبهم لا لم يأن الا ان تخشع قلوبهم وان هم يعني قلوبهم تتأثر بذكر الله وبعدين والاية اللي بعدها ان المصدقين والمصدقات ربنا يكلم على المؤمنين. في النص كده حاجة اعلموا ان الله يحيي الارض بعد موتها. قد بينا لكم الايات الايات لعلكم تعقلون. الاية دي بنسبتها
الاولانية ان خد بالك لو كان قلبك ما خشعش لو كان قلبك ما خشعش ولو كان حصل عندك مشكلة ولو كان طال عليك الامد ولو كان قسى قلبك فلا تقنط ابدا من رحمة الله سبحانه وتعالى. اعلموا ان الله يحيي الارض بعد موتها. خدت
من المعنى ان كما ان الله يحيي الارض بعد موتها فان الله سبحانه وتعالى يحيي القلب الذي لم يخشع. فان الله يحيي القلب الذي مات. فان الله سبحانه وتعالى يحيي القلب الذي قسى. يبقى الاية دي اية رحمة مهمة جدا جدا. طبعا اول ما بتبدأ بتبدأ باعلموا تعرف ان في توجيه معين
يعني في فرق بين ايه؟ ان الاية تبدأ ان الله او ان الله يحيي الارض بعد موتها. واعلموا يبقى هنا مطلوب منك عمل زيادة وعلم زيادة انك تعرف حاجة معينة. ايضا هيبقى في عندك سبب خفي انت مطالب بالبحث عنه. اعلموا اعلم ايه يا رب؟ ادور فين يا رب علشان اطلع بالعلم اللي في
الاية دي ان الله يحيي الارض بعد موتها. هنا فيه سؤال يتسأل. طيب الحمد لله ان الله سبحانه وتعالى يحيي الارض بعد موتها. انا قلبي فيه مشكلة او قد كن قاسي او في مشكلة. طب اعمل ايه؟ او الحل ازاي؟ قد بينا لكم الايات برضه القرآن
علشان القلب يحيى بعد موته او بعد قسوته او او طال عليه الامد هو القرآن. قد بينا لكم الايات يأتي الله سبحانه وتعالى هي الدليل وهي الطريق الموصل الى احياء القلب. طبعا لعلكم تعقلون مش هيستفاد الا مين؟ الا اللي بيعقل
بس لعلكم تعقلون مش هيستفاد الا اللي بيعقل. ليه؟ لان الكافر والغافل لا يعقل. وقالوا لو كنا نسمع او نعقل. ده احنا لو كنا بنسمع اكتشف هناك ان هو اطرش قال لو كنا بنسمع واكتشف كمان ان اعترف ان هو كان مجنون وقال ما كنتش باعقل اصلا. ثم الاية
التالية ان المصدقين والمصدقات واقرضوا الله قرضا حسنا يضاعف لهم ولهم اجر كريم. في قراءة المصدقين والمصدقات. السورة دي يا جماعة بتتكلم على الايمان. من اول اما بتبحث كده في سورة الحديد هتلاقيها بتتكلم عن ايه؟ نشوف بس في الصفحة
اللي احنا فيها يوم ترى المؤمنون المؤمنين والمؤمنات بيسعى نورهم. طيب وبعدين يوم يقول المنافقون والمنافقات للذين امنوا برضه موضوع الايمان. وبعدين اه اه فاليوم لا يؤخذ منكم الم يأن للذين امنوا. فالاية السورة بتتكلم على
الايمان فهنا ان المصدقين والمصدقات المؤمنين والمؤمنات. اللي صدق الايمان ما وقر في القلب وصدقه العمل يبقى ان المصدقين والمصدقات والسورة ايضا بتتكلم على نوعين. نوع مؤمنين ونوع منافقين طول ما انت ماشي. ونوع بينفق ونوع بيبخل
ماشي في الصورة المحورين دول ماشيين معك. هنا المحور بيتكلم على مين؟ المصدقين والمصدقات والسورة بتتكلم على الانفاق في سبيل الله انفقوا في مما جعلكم مستخلفين فيه. فالانفاق في سبيل الله وخصوصا كمان فين؟ مش اي انفاق على الفقراء او حاجة زي كده على نصر
دين الله سبحانه وتعالى. وخصوصا على التسليح والاسلحة والدليل في الحديد. بتتكلم على كده. هنا بقى نوع تاني من الانفاق واقرضوا الله الحسنة يعني هو عمل ايه؟ هو بيتصدق وبيقرض اللي هو اللي بيسلف ويرجع له تاني. كل انواع الانفاق بتتقلب على هذا
المؤمن ان المصدقين والمصدقات واقرضوا الله قرضا حسنا بيضاعف لهم. خد بالك من التخصيص. بيضاعف لدول بس. بي تضاعف لهم ولهم اجر كريم. الاجر اللي هو الجزاء. ايه كريم بقى
خد بالك هو كان كريم في انفاقه؟ فالاجر جاله كريم. كان بينفق بسخاء فالاجر جا له بسخاء. اجر عالي واجر غالي جدا جدا. يقول لك ايه العين العينين بيقولوا عليهم ايه؟ كريمتين. ومسلا بنت حد كده آآ بنت حد وغالية عليه
كريمة او انا عاوز اطلب ايد كريمتك للغالية عليك اوي. فهنا اجر كريم من الله سبحانه وتعالى. والذين امنوا بالله سوى رسله اولئك هم الصديقون. والشهداء عند ربهم لهم اجرهم ونورهم. والذين كفروا وكذبوا باياتنا
اولئك اصحاب الجحيم. الاية دي فيها اكتر من آآ يعني ايه؟ من اشكالية. في اشكال معين في الوقت. والذين امنوا بالله رسله اولئك هم الصديقون وتؤف. لو وقفت هنا يبقى خلاص والشهداء عند ربهم لهم اجرهم ونورهم. يبقى قراءة جديدة
وقول جديد والشهداء هتبقى مبتدأ ويبقى لهم اجرهم ونورهم عائدة على مين؟ عايدة على الشهداء. طيب لو انا قرأت وقلت ايه والذين امنوا بالله ورسله اولئك هم الصديقون والشهداء عند ربهم. يبقى الذين امنوا هم ايه
هم الصديقون وهم ايضا الشهداء عند ربهم. الله سبحانه وتعالى يتحدث عن الذين امنوا. قلنا الايمان في الصورة طول ما انت ماشي في مراحل للايمان ومراتب للايمان. هنا حد مؤمن بالله ورسله جت بالجمع ليه؟ تبكيت لقوت للذين اوتوا الكتاب ولا تكونوا كالذين
اوتوا الكتاب من قبل الامة ما امنوش بالرسل كلهم. حينما تركوا عيسى وحينما تركوا محمد فحصل عندهم نقص. ولكن المؤمنين امنوا بالله ورسلي. شف المرتبة العالية. طالما امن بالله ورسله اولئك هم الصديقون. وايضا هناخد بالقراءة اللي هي ايه؟ اي واولئك
اولئك هم الشهداء. هو اصلا المؤمنون ينفعوا يكونوا شهداء؟ لو قلنا الشهداء لوحدهم هيبقى الشهيد لهو اللي بيقاتل في سبيل الله ويموت. انما لو قلنا هم الصديقون والشهداء وكذلك جعلناكم امة لتكونوا شهداء. يبقى هنا الشهداء اللي هو شهيد
سأل الامم عن نظرا لاننا الله سبحانه وتعالى اكرمنا بالقرآن فاحنا نستطيع ان نشهد على جميع خلق الله وعلى جميع امم الله يعني يجي قوم نوح مين اللي يشهد لنوح ان هو كان نبي؟ عارفين عارفين سيدنا نوح يقول لمين؟ يقول يشهد تشهد لي امة محمد. احنا الحمد لله
مر علينا كل العصور. مر علينا كل الازمنة. مر علينا كل الانبياء. ودي ايه؟ بركة القرآن. انه لقرآن كريم. فبالتالي كما لو كنت انت شاهد على كل ما سبق منذ خلق الله سبحانه وتعالى. يعني نشهد ان الله سبحانه وتعالى خلق ادم وان الله سبحانه وتعالى امر
الملائكة وابليس ان يسجد لادم. ونشهد ان ابليس لم يسجد لادم. طب انت كنت فين في الوقت ده؟ لا القرآن. القرآن جعلني كما لو كنت رأيت وابصرت والذين امنوا بالله ورسله اولئك هم الصديقون والشهداء عند ربهم لهم اجرهم ونورهم. خد بالك من النور
في الصورة. النور في الصورة كتير جدا جدا. يعني في الصفحة اللي قبلها يوم ترى المؤمنين والمؤمنات يسعى نورهم. اللي بيدور على نور وبيبحث على النور لازم يكون عارف بيمد ايده فين في المصحف يقرأ فيه. على طول ممكن يقرأ في سورة الحديد لان هيلاقي نور. طب يروح لسورة ايه تاني
سورة النور هيلاقي نور. يبقى ده اللي فعلا اللي بيبحث على نور. آآ طيب والذين كفروا وكذبوا باياتنا. ده كافر ومكذب باياته اولئك اصحاب الجحيم هو يستاهلها. هو يستاهلها ليه؟ كذب بايات الله سبحانه وتعالى اللي كانت بينات في اللي قبلها قال ايه؟ قد
ان لكم الايات. الايات بينة جدا جدا. سبحان الله! ترى الله سبحانه وتعالى وقدرة الله وعظمة الله في شروق الشمس وفي غروبها في الليل وفي النهار في الحشرات تمشي في الزرع يجري. في الزرع في الزرع وهو ينمو في الماء وهو يجري. ترى قدرة الله سبحانه وتعالى. من لا يراها فهو اعمى. ولذلك
فيقول سبحانه وتعالى والذين كفروا وكذبوا هو كذب بهذه القدرة باياتنا اولئك اصحاب الجحيم. طيب هي الناس دي اصلا ما انفقتش في سبيل اذا ولم تجاهد في سبيل الله ليه؟ وكذلك احنا ايضا ايها المؤمنون خد بالك الصورة فيها عتاب للمؤمنين. الم يأن للذين امنوا ان
قلوبهم سيدنا عبدالله بن مسعود بيقول ما كان بين ايماننا ما كان بين اسلامنا وهذه الاية الا اربع سنوات. هو آآ يعني بقى له اربع سنين مؤمن ونزل العتاب على طول. فهنا عتاب للمؤمنين والله يعاتب المؤمنين. طيب هو ليه فعلا طالما السورة فيها نور
نورني كده. ليه انا ببخل بمالي في الحقيقة. ليه انا مش بقاتل في سبيل الله؟ ليه انا مش بجاهد في سبيل الله؟ ليه انا مش من الشهداء؟ ليه انا مش من المصدقين. ليه انا؟ يعني الامر يعني احوالي صعبة جدا جدا. اعلموا انما الحياة الدنيا لعب
وله وزينة وتفخر. دي المشكلة بقى. المشكلة اللي معطلانا كلنا على الانفاق هي ايه؟ الحياة الدنيا. وربنا بيقول لك اعلمها علشان يكون عندك علم قوي بالحياة الدنيا. الحياة الدنيا دي مالها؟ لعب ولهو وزينة وتفاخر بينكم. واحد اتنين تلاتة
تلاتة اربعة خمس وتكاثر خمس صفات مزمومة للدنيا لم تأتي في القرآن الا في هذه السورة يعني جه مرة تفاخر في مكان تاني. جت زينة في مكان تاني. جت لعب ولهو في مكان تاني. انما هنا ما جتش هذه الصفات الا في الاماكن دي. الحياة
الدنيا لعب. ده اللعب ده ايه؟ ده النزام. ده اللي ما بيغنيش اي حاجة. ده اللاعب ده حاجة الاطفال. خد الدنيا وخد خد الدين بلعبة اطفال. تعامل معه على ان هو لعبة اطفال واتعامل على انه طفل. فاخد الموضوع بتاعه لعب. مع انه كان بيتعب جدا جدا
ليه؟ هو الطفل وهو بيلعب. بيتعب ولا لا؟ بيتعب. وبيجري وبيبذل مجهود. انت قعدت تزاكر ساعتين بس ما كنتش بتزاكر وتعمل عمل مفيد. يقوم ابوك يقول لك ايه ايه يا ابني انت بتلعب! ما ينفعش تقول لي انا كنت بزاكر. مع انك بتبزل مجهود وقعدت الساعتين وتعبتهم. ولكن هنا كان حصل اللعب. واللاعب يكون بالبدن
وله الدنيا له. اللهو ده اللي بتشغلك عن شيء تاني. تعرف العربية بتاعتي بتشغلني عن حاجة تانية وتعرف ان حتى في اوقات معينة زوجتي واولادي واموالي والمحل والبيت والمصنع كل كل الامور الدنيوية
فاشغلني عن اعمال تانية وتلهيني عما خلقت له. وما خلقت الجن والانس الا ليعبدون. ليعبدون. خلصانة. وواضحة جدا جدا للعبادة. انما احنا بنعمل ايه ؟ طب ليه مش بنعبد ؟ لان احنا بنلعب اوقات بنلعب واوقات بنلهو وله وزينة. يعني ايه زينة
مش حقيقيين. والله الدنيا ما هي حقيقية. ده زينة. الزينة دي يعني لو واحدة مو زينة كده هات واحدة جميلة ماشية يعني في الشارع عاملة مش عارف ايه وينزل عليها شوية ميه. شوية مطر بس. بتلاقي البوية على طول ايه؟ سقطت على طول البوية وبعدين خلاص يظهر
زينة يعني شيء مش حقيقي. زينة يعني حاجة بتتعمل من اجل ان يزين وان يغير. انا عاوز ازين المحمول ده فهو اصلا اعمل ايه هغير حقيقته اجيب له جراب ايفون
يبقى كده خلاص انا عملت له زينة. هل اما لبس لبس الجراب الايفون؟ اصبح ايفون؟ لأ. هو على حقيقته. مش هيتخدع به الا اليمين اللي بيحب الايفون وبيجري وراه وبيبص عليه وهيموت عليه ده على فكرة هياخده ، وهيقع فيه وهيتمنى امسك بس العلامة. امسك العلامة. ليه ؟ لانه
هو خلاص جرى ورا الزيت. اللي فاهم ازاي يقول لهم لا لا. ولا يساوي الف جنيه يبقى لاعب ولهو وزينة وتفاخر انت عندك عربية عايز التانية ليه عشان تبقى عندي عربيتين انت عندك شقة عاوز التانية ليه
شريف عندي شقة ايه؟ والتالتة ليه؟ عشان عندي يبقى عندي تلات شقق. كل ده ليه؟ علشان اتفاخر. فالله سبحانه وتعالى القرآن بيجي يجرب لك المعاني قدام عينيك علشان الامور توضح كويس جدا جدا. لان حقيقة انا لو لو ان العربية بالنسبة لي هي ركوبة. او هي شيء بتوصل به لمشاويري. وربنا رزقني بعربية
كويسة جدا جدا ومريحة اوي اوي وحلوة جدا جدا. طب انت بتجيب التانية ليه؟ بوسع على نفسي طيب جبت التالتة ليه؟ طيب وسعت اكتر وجبت الرابعة وسعت قوي. يعني وبعدين كده هنعمل ايه؟ وتفاخر وايضا ايه؟ تكاثر. كل ما تزود وكل ما تعمل النهاردة لو انا قلت لك
انت ان شاء الله تعيش مستور كده شف هاديك عشرة مليون جنيه والعشرة مليون جنيه دول يكفوك حياتك بازن الله رب العالمين لو هتعيش مسلا ستين سنة هتعيش مستور وفي بزخ ويعني حاجة جميلة جدا جدا. اول ما اخد العشرة مليون جنيه طب استسمرهم ازاي بقى؟ يا عم ما خلاص ما هم يكملوا. احنا قلنا
انت خلاص انت عشر سنين كل سنة هتصرف مليون جنيه. لا لا طب اصل ما ينفعش. لازم يزيدوا. اصل انا خايف ليقلوا. وخايف هنا كده. الله سبحانه وتعالى يوضح الامر ويقول وتكاثر في الاموال والاولاد. وبعدين الموضوع عامل ايه بقى؟ كمثل غيث كمثل مطر. اعجب الكفار الكفارين يا جماعة الزراع على
قول انها الزراع. اعجب الكفار نباته. القصة في اعجب الكفار نباته. ان انت بتعجبك الدنيا قوي بتعجبك اوي اوي اوي فنظرا لانها بتعجبك انت بتكمل منها هي تتزين وانت تعجب بالزينة تاخد اكتر. تتزين
حجت بالزينة تاخد اكتر. وتفضل في هذا الامر. اعجب الكفار نباته ثم يهيج. شف الدنيا ثم يهيج فتراه مصفرا هو الزرع اما يصفر يا جماعة؟ ده بيصفر امتى؟ قبل ما يموت
قبل ما يموت الزرع قبل ما يموت كده الورقة تصفر وتبدأ تدبل وتبدأ تقع. وده حال الدنيا ساعة اما حد يبص للدنيا بتاعته ويبدأ يلاقيها ان خلاص الدنيا بتدبل. الدنيا بتروح. كانت الصحة حلوة اوي اوي والصحة ضعفت. كان المال كتير اوي اوي وبعدين الاسعار غيرك بقت خلاص
بس مش مكفي. كان المحل شغال حلو اوي اوي وبعدين ايه خلاص بقى ما فيش زباين. والموضوع بقى صعب اوي يبقى هنا ايه؟ فتراه مصفرا ثم يكون حطاما. تقوم جاية الدنيا متحطمة. ربنا بيوريك الدنيا قدامك بالزبط. عشان تبقى عارفها ده المحل وده ودي العيادة
ودي العربية ودي المصنع الله سبحانه وتعالى وضحها لك وبعدين نذهب للحقيقة بقى وفي الاخرة عذاب شديد ومغفرة من الله ورضوان اللي مشي ورا الدنيا له العذاب واللي مشي ورا الايمان والتصديق كان له
الرضوان ثم وما الحياة الدنيا الا متاع الغرور. المتاع ده الشنطة الشنطة اللي بيجهزها المسافر. كل ما تتقل الشنطة بترتاح في السفر ولا بتتعب ؟ هي عشان كده لازم تتخفف من الدنيا. خد بالك المثال ده ما معنى ان الدنيا متاع. الدنيا متاع يعني حاجة انت شايلها. كل
كل ما تتقل في المتاعب بتاعك كل ما يبقى عندك مشكلة. وبالسفر يتعب عليك. كل ما تخفف في المتاع بتاعك الناس اللي صبور الشنطة بتاعته صغيرة قد كده. وحاطط فيها طقمين وبيلف
العالم كله. العربي مننا واحنا واحنا رايحين العمرة. ها؟ المحشي والرز ما اعرفش ايه وكده. انت متقل المتاع قوي. فكذلك وانت داخل وانت رايح للاخرة شف الشنط اللي هتبقى شايلها المتاع اللي انت شايله هيبقى ايه؟ وما الحياة الدنيا الا متاع الغرور. سابقوا احنا يا جماعة الله
سبحانه وتعالى خلقنا من اجل هذا الامر. من اجل ان نسابق الى رضا الله سبحانه وتعالى والى رضوان الله. سابقوا الى مغفرة من ربكم وجنة عرضها كعرض السماء والارض اعدت للذين امنوا. طبعا هنا الاشكالية ان بعض الناس البسطاء يقولون اذا كانت الجنة عرضها كعرض السماء
والارض. طب تبقى النار فين؟ يعني عرض السماء والارض ده الجنة. طب تبقى النار فين؟ طب هو هنقول له اصلا. طب هو خلق الله سبحانه وتعالى؟ السماء والارض وما السنوات السبع الا كحلقة فلا. مش كده ؟ يبقى اذا الموضوع اللي بيقول كده ينظر الى قدرة الله سبحانه وتعالى والى خلق الله سبحانه وتعالى
ذلك فضل الله يؤتيه من يشاء. اللي هو ايه يا جماعة اللي هو المغفرة والجنة اللي عرضها السماوات اللي عرضها كعرض السماء والارض. اعدت اعدت دي يعني اتجهزت في فرق ان يكون انا اني اقول لك تعال تعال اتغدى عندي واقول لك تعال انا مجهز لك غدا. اقول لك فلان
بيقول لك تعال اتغدى عنده او فلان بيجهز لك غدا او بيجهز لك غدا اعدت ديت معناها الاعداد ومعناها يعني زيادة على العمل ذلك الله يؤتيه من يشاء والله ذو الفضل العظيم. نسأل الله سبحانه وتعالى من فضله هو ولي ذلك والقادر عليه. آآ سامحونا على السرعة ولكن اردنا الا
نطيل علشان وقت الضحى. اقول قولي هذا واستغفر الله لي ولكم. والسلام عليكم ورحمة الله وبركاته